Auchinleck

Auchinleck (skotsk-gælisk: Achadh nan Leac; skotsk: Affleck) er en landsby (village) i regionen East Ayrshire i Skottland. Den er lokalisert 8 km sørøst for Mauchline og 3 km nordvest for Cumnock. Rundt landsbyen ligger Auchinleck Estate, sentrert om herskapshuset Auchinleck House fra 1700-tallet, det tidligere hjemmet til advokaten, dagbokskriveren og biografen James Boswell, 9. laird av Auchinleck (1740–1795). Ved folketellingen i 2001 hadde Auchinleck 3 512 innbyggere. Folketallet for landsbyen er for 2020 beregnet til 3 630 innbyggere.

Etymologi 
Stedsnavnet har betydningen «jorde med (flate) steiner» på skotsk-gælisk, fra achadh («mark, jorde») og leac («steinhelle»). Den lille lokaliteten Auchincloich har en sammenlignbar betydning.

Kjente personer 
 Kris Doolan: profesjonell fotballspiller for Partick Thistle FC i det skotske mesterskapet. For tiden en av klubbens aller fremste målscorere. Tidligere spilt han i den lokale klubben Auchinleck Talbot FC.
 Alexander Boswell, lord Auchinleck (1706–1782), dommer og far til James Boswell.

Referanser

Byer i East Ayrshire